
PRAEFANDA. 

Ea  actio,  qua  spiritum  trahimus  et  emittimus, 
inter  vitales  jure  recensetur ;  quippe  qua  lan¬ 
guente,  vitae  flamma  obscura  langueat ;  abnor¬ 
mi,  perturbetur  ;  deleta,  cito  extinguatur.  Nul¬ 
lum  igitur  malorum  omnium,  quibus  pulmo  op¬ 
portunus  est,  non  studio  acerrimo  medicorum 
dignissimum  est.  Omnibus  vero  praepollet  in¬ 
flammatio  \  saepe  reliquorum  genitrix,  pede-. 


2 


DE  PNEUMONIA. 


que  celerrimo  salutem  aut  fatum  aegrotantibus 
allatura.  De  qua,  summos  medicinae  honores 
ambituro,  mihi  pauca  disserere  in  animo  est. 
Nullo  morbo  urgente,  maturius  agendum ; 
tantum  enim  pulmo  corporis  valetudinem  mo¬ 
deratur,  ut  intra  spatium  temporis  exiguum,  ni¬ 
si  medicus  ope  summa  obnitatur,  mors  inopi¬ 
nato  infelicem  absumere  possit.  Quum  demum 
inflammatio  hujus  visceris  radices  quasi  alte 
corpori  infixerit,  quod  sane  ocyssime  accidit, 
ea  ipsa  medicinae  auxilia,  quae  principio  ejus 
vim  devicissent,  inutiliter  adhiberi  solent. 

-  •  .  t  ,  -  ;  {  V  A  y  1  '  l  1  t  '  '  ,  f 

Auctores  hujus  morbi  species  duas  proposue¬ 
runt  ;  nimirum,  fleuritidem,  sive  inflamma¬ 
tionem  pleurae  costalis  ;  et  perifneumoniam ,  si¬ 
ve  inflammationem  pleurae  pulmoni  ipsi  cir¬ 
cumjectae  telaeque  reticulatae  ejusdem  pro¬ 
priae.  Quas  species  recte  proponi  denegamus : 
tam  arcta  enim  necessitudine  omnes  membra¬ 
nae  jam  relatae  invicem  committuntur,  ut  in¬ 
flammatio  unam  jam  adorta,  vix  non  levior  gra- 
viorve  ad  alteram  pertineat.  Missa  igitur  ista 
argumenti  distributione,  in  animo  est  quam 

paucissimis  de  'pneumonia ,  earum  utramque 
complexa,  conscribere. 


.  *  DE  SIGNIS. 

Haec  inflammatio,  aliarum  instar,  ex  febre 
incipere  consuevit :  membra  scilicet  inhorres¬ 
cunt,  et  languent ;  pauloque  postea  summa  cu¬ 
tis  exardet,  arteriaeque  concitantur  :  interdum 
quoque  gravedo,  destillatio  et  vox  rauca  ante¬ 
cedunt.  Subinde  tamen,  id  quod  usu  comperi, 
nullis  praenunciis  signis,  dolor  alicubi  pectoris 
accessit,  et  febris  secuta  est.  Dolor,  quandocun- 
que  superveniat,  uni  fere  parti  haeret,  acutus  et 
pungens  ;  modo  quidem  hebetior  sensu  ponde¬ 
ris  comitante,  costae  sextae  vel  septimae  fere 
insidet,  et  aliquando  inde  ad  os  pectoris,  clavi¬ 
culam  aut  scapulam  fertur ;  nunquam  non  in¬ 
ter  inspirandum  exacerbatur.  Quanto  acutior 
sit,  tanto  minus  vagatur,  uni  sedi,  quasi  punc¬ 
to,  infixus  :  hebetior  contra  in  pulmonem  fere 

universum  incumbere  videtur ;  quo  fit,  ut  do¬ 
lor  obtusus  telam  reticulatam  hujus  propriam 
inflammatam  denunciare  habeatur.  Dolor  vix 
manu  premente  exasperatur  ;  at,  aegro  in  latus 
affectum  cubante,  fit  acerbior.  Arteriae  mo¬ 
ventur  crebrius,  validius  et  durius  quam  fert 
natura ;  facies  turget  et  rubescit :  cutis  ul¬ 
tra  consuetudinem  incalescit  $  lingua  sorde  fus¬ 
ca  aut  flava  foedatur,  et  simul  aret.  Secer¬ 
nenda  et  excernenda  parcius  aegro  secernun¬ 
tur  et  excernuntur.  Urina  rufa  est  :  sitis 
exercet  :  tussis  assidua  vexat,  aliquamdiu 
sputo  expers.  Deinde,  ni  medicus  summa 
ope  his  malis  obnitatur,  aeger  in  praecipi- 
ti  esse  coepit :  spiritus  summo  labore  trahitur 
et  emittitur  ;  imo  vero  aliquando  non  licet  in¬ 
felici,  nisi  erecto,  anhelare  ;  qui  simul  inter 
spirandum  strepitum  edit.  Facies  nunc  insig¬ 
niter  tumet  et  saturrimo  rubore  floret  $  cutis 

i 

magis  calet,  arteriaeque  eo  concitantur,  ut  cen¬ 
ties  et  tricies,  vel  centies  et  quadragies  quaque 
horae  parte  saliant.  Demum  infelix  de¬ 
lirare  incipit ;  pauloque  postea,  facies  et  cervix 

sudant :  motus  arteriarum  languidi  fiunt :  aeger 
supinus  cubat,  et  continenter  ad  imam  lecti 
partem  delabitur :  artus  tremunt :  tendines  digi¬ 
to  imposito  subsilire  videntur :  oculi  patent :  os 
hiat ;  sphincteribus  solutis,  urina  et  stercus  ani¬ 
mi  injussu  effluunt :  tantaeque  aerumnae  mor¬ 
te  exoptanda  finiuntur. 

Quanquam  pneumonia  longe  frequentius  notis 
jam  descriptis  denunciatur,  alia  tamen  aliis  esse 
potest,  pro  corporis  indole,  aetatis  et  causarum 
ratione,  et  quae  sunt  hujusmodi ;  quae  hunc 
morbum  haud  parum  moderantur  et  mutant.  Si 
scrophula  eodem  implicato  contingat,  facit  ut 
notae  inflammationis  lentae  sint,  paulatim  et 
quasi  per  insidias  obrepant ;  diutius  trahant ; 
et  tandem  in  sputum  puris  desinant ;  aegerque 
tabe  confectus  absumatur.  Lugendum  est 
perraro  morbum,  quem  persequor,  scrophulae 
adjunctum  inter  initia  medicum  terrere.  Cu¬ 
tis  fere  humet :  motus  arteriarum  est  imbecil¬ 
lus,  celer  et  exilis  :  lingua  madet  sorde  subcoe- 
rulea  obducta  :  facies  potius  laete  rubet,  quam 
purpurascit :  nec  semper  mutantur  secernenda 

et  excernenda.  Tussis  principio  acerba,  sputi¬ 
que  expers,  editur :  demum,  malis  inclinatis, 
pituita  vel  humor  puri  similis  exscreari  coepit. 
Interdum  sputum  cruentum  est ;  modo  extus¬ 
siuntur  naturae  concretae,  nimirum  calculi. 

Quantumcunque  istae  causae,  aliaeve  'pneumo¬ 
niam  moderentur,  sanguis  detractus  nunquam 
non  superficiem  exhibet  corio  similem,  huic 
cum  aliis  inflammationibus  communem. 

Denique,  corpus  senio  aliundeve  labefactatum, 
quam  plurimum  hujus  morbi  speciem,  eventum 
et  curationem  regit.  Neque  tamen  angusti  li¬ 
mites,  quibus  contineor,  nec  argumentum  pro¬ 
positum,  sinit  aut  postulat,  ut  partes  singulas 
campi  tam  late  patentis  explorem. 


DE  FINIBUS. 

Pneumonia,  quanquam  nunquam  non  aegro 
summum  cruciatum  afferat,  et  saepe  mortem 
ipsam  minitetur,  medico  tamen  tempestive  et 
acriter  renitente,  frequentius  resolvi  potest.  Si 
quando  fatem  affert,  hoc  fere  molitur  eruor  aut 

latex  in  vesiculas  spiritales  profusus,  et  strangu- 

?■  * 

laturus. 

Resolutio  denunciatur  signis  paulatim  mi¬ 
tescentibus,  motu  arteriarum  tardiori  et  mol¬ 
liori,  vultu  minus  anxio,  spiritu  expeditiori,  lin¬ 
gua  madente,  siti  abeunte,  pituita  multa  vis- 
cida  et  flava  facile  exscreata  ;  urina  copiosa, 
crassa,  ex  qua  decidit  rufum  lateribus  tritis  si¬ 
mile  ;  porro,  sudore  tepido  et  ubique  aequali, 
nec  raro  alvo  cita  et  biliosa.  Hic  felix  eventus 
die  circiter  septimo,  ullove  die  inter  hunc  et  de¬ 
cimum  quartum,  expectandus.  Quod  si,  reso¬ 
luta  inflammatione,  spirandi  difficultas  haud  pe¬ 
nitus  evanescat,  pleuras  praeter  naturam  cohae¬ 
rere  judicandum. 

Suppuratio  accidere  solet  inter  diem  sextum 
et  duodecimum,  nec  periculo  gravi  vacat.  Hanc 
accessisse  docent  dolor  remissior  aut  nullus, 
gravitatis  sensus,  artus  plus  minusve  inhorres¬ 
centes,  respiratio  potius  difficilis  quam  doloris 
genitrix,  et  quaedam  febris  hecticae  notae.  Si 
abscessu  vel  vomica ,  quae  vocatur,  demum  di¬ 
rupto,  pus  in  vesiculas  spiritales  profluit,  sequi- 

tur,  ut  homo  modo  derepente  stranguletur,  mo¬ 
do,  pure  extussito,  revalescat.  Interdum  vomi¬ 
ca  'pleurae  pulmonis  propriae  contermina  est : 
quo  fit  ut  pus  ex  ea  rupta  in  cavum  pectoris  con¬ 
fluat;  quod  mali  genus  empyema  nominatur. 
Hoc  subesse  judicamus,  si  praeter  vomicae  no¬ 
tas,  quae  utrique  sunt  communes,  humor  in  pec¬ 
tore  exagitato  fluctuare  sentiatur ;  si  aegro,  ni¬ 
si  erecto,  anhelare  non  liceat ;  si  eidem  in 
latus  sanum  cubanti  mala  omnia  increscunt ; 
si  demum  latus  affectum  quadam  ex  parte  pro¬ 
mineat  ;  nosse  juvat,  quem  haec  signa  oppri¬ 
munt,  eum  admodum  periclitari.  Si  eruor  aut 
latex  tenuis,  eademve  simul  mista  in  vesiculas 
spiritales,  aut  pectoris  cavum  profundatur,  om¬ 
nes  notae  hydrothoracis  propriae  nascuntur,  et  in¬ 
felix  in  praecipiti  versatur.  Pessimum  omnium 
est,  cruorem  aut  pituitam  cruentam  vesiculas  an¬ 
te  dictas,  animae  scilicet  meatum,  opplere :  quod 
insigniunt  respiratio  difficillima,  languida,  haud 
sine  strepitu,  labia  coerulea,  artus  frigentes. 

Aliquando,  at  perraro,  morbus,  quem  perse¬ 
quor,  gangraena  finitur.  Hanc  denunciant  ea- 

dem  signa,  quae  aliae  partes  ea  implicatae  exhi¬ 
bent. 


DE  CAUSIS. 

Causae  abditae  sunt  corpus  validum,  qua« 
dratum,  sanguine  plenum,  et  aetas  media,  vel 
aliquanto  provectior ;  scilicet,  haec  faciunt,  ut 
aliquis  opportunior  sit ;  non  quod  pneumonia 
non  saepe  etiam  debiles,  graciles,  et  struma  im 
fectos  male  habet :  qui  corporis  habitus,  ut  jam 
proposui,  ejus  speciem  haud  parum  moderatur 
et  mutat. 

Causae  evidentes  sunt  coeli  mutationes  su. 
bitaneae  ;  aer,  nempe,  ex  frigido  et  nubilo  tepi¬ 
dus,  vel  ex  tepido  frigidus  ;  quo  fit  ut  ver  et  au¬ 
tumnus  hanc  inflammationem  praesertim  affec¬ 
tent.  Huc  accedunt  molimina  gravia  musculor 
rum,  quibus  spiritum  trahimus  et  emittimus. 
Hinc  vocitare,  voce  vel  tibia  canere,  clare  et  diu 
legere,  perquam  nocet  pulmoni,  qui  exinde  haud 

raro  inflammatur.  Quinetiam,  irritantia  omni¬ 
gena  cum  anima  in  canales  spiritales  accepta, 
veluti,  pulvis  acer,  quivis  aer  nocivus,  chlorinum , 
gas  acidum  muriaticum ,  ammonia ,  gas  acidum 
sulphurosum ,  gas  oxidum  nitricum ,  &c.,  inter 
causas  excitantes  sunt  habenda.  Cute  porro 
subito  deflorescente,  si  quis  rubeola ,  scarlatina , 
aut  variola  aegrotaverit,  haud  raro  illico  pulmo¬ 
nis  inflammatio  accedit.  Si  calculi  aut  tuber¬ 
cula  pulmoni  inhaerent,  id  quod  fere  struma 
imbutis  accidit,  et  deinde  causae  jam  dictae  ad¬ 
hibentur,  inflammatio,  phihisin  pulmonalem  ge¬ 
nitura,  accendi  solet. 

Causa  continens  pneumoniae ,  quae  scilicet 
eam  sublata  tollit,  illata  infert,  mutata  mutat, 
est  inflammatio  pleurae  costarum  propriae,  aut 
alterius  pulmonis  propriae,  et  telae  hujus  reti¬ 
culatae,  aut  omnium  earum.  De  variis  autem 
rationibus,  quas  medici  clare  ediderunt,  qua¬ 
rum  ope  signa  inflammationis  illustrent,  silere 
malo  quam  inutiliter  sermonem  producere  \  non 
dubitari  potest,  quin  tenebrae  adhuc  inflamma¬ 
tionis  rationem  obscurent.  Illud  solum  nota- 

bo,  inflammatione  partis  acuta  exercente,  actio¬ 
nem  suorum  vasorum  sedari,  cordis  vero  et  ar¬ 
teriarum  grandiorum  incitari. 


DE  DIAGNOSI. 

Pneumonia  haud  parum  simulat  pleurody- 
nen,  carditidem ,  gastritidem  et  hepatitidem  :  qui¬ 
bus  notis  ab  harum  singulis  dignoscatur,  paucis 
ostendere  nitar. 

De  pneumonia  a  pleurodyne  discernenda. 
* — Quem  'pleurodyne  torquet,  nimirum,  rheuma¬ 
tismus  pectoris  musculis  infestus,  ei  dolor  non 
uni  sedi  infixus  fibras  musculorum  permeat ; 
manu  opprimente,  et  motu  exacerbatur.  Con¬ 
tra,  'pneumonia  aegrotanti  dolor  una  continetur 
parte,  neque  hac  oppressa  intenditur.  Illius 
est  porro  febrem  leviorem  ciere,  tussim  sputi 
expertem  movere  ;  interdum  summam  cutem 
parti  dolenti  proximam  rubefacere  ;  et  subinde 
singultum  et  motum  cordis  abnormem  excitare. 

Denique,  omnes  notae  ejusdem  propriae,  rheu¬ 
matismo  artus  relinquente,  accedere,  invaden¬ 
te,  conquiescere,  solent. 

De  carditide  a  pneumonia  discernenda. — 
Cui  cordis  membranae  inflammantur,  ei  anima 
crebro  deficit,  cor  arteriaeque  saliunt  non  so¬ 
lummodo  dure,  Verum  etiam  languide  et  impa¬ 
ribus  intervallis :  quinetiam  facies  expallescit, 
necnon  singultus  et  angoris  quaesitissimi  sensus 
ad  praecordia  relatus,  cruciant.  Quibus  per¬ 
spectis,  dubitare  vix  licebit. 

Quomodo  gastritis  a  pneumonia  discerna¬ 
tur. — Inflammatio  ventriculi  dolore  saevo,  non 
tantum  premente  manu,  sed  quoque  cibo  potu¬ 
que  ingestis  exasperato,  viribus  perquam  solu¬ 
tis,  delirio  frequenter,  motu  arteriarum  duro, 
exili  et  celeri,  vomitu  et  singultu  gravissimis, 
denuntiatur  i  nemo  igitur  rei  medicae  peritior, 
his  signis  in  animo  habitis,  errare  poterit. 

De  hepatitide  et  pneumonia  invicem  dig¬ 
noscendis. — Cui  subest  jecinoris  inflammatio, 
ei  dolor  hypochondrio  dextro  insidet,  eodem 
presso  increscit,  aegro  cubante  in  sanum  latus 

ingravescit,  et  ad  claviculam  humerumque  dex¬ 
trum  ascendit.  Contra,  'pneumonico  laterum  al¬ 
terutrum  dolet,  dolor  non  tactu  exacerbatur, 
nec  ad  humerum  dextrum  tendit,  et  homine  in 
affectum  latus  jacente,  augetur.  Praeter  haec, 
jecinore  inflammato,  tussis  fere  sputo  vacua  est, 
nec  inspirando  movetur  aut  intenditur  ;  pul¬ 
mone  autem  inflammato,  inter  spiritum  trahen¬ 
dum,  maximeque  si  aer  frigidus  sit  et  humidus, 
tussis  semper  acerbior  fit.  Denique,  illius  est 
crebro  vomitum  et  singultum  inferre  ;  nonnun- 
quam  summam  cutem  rutilare  :  quibus  signis 
morbus  propositus  caret. 


DE  RATIONE  SIGNORUM. 

Proximum  est,  ut  graviorum  notarum  ratio¬ 
nem  patefaciam. 

Dolor  inspirando  exacerbatur,  quia  inter 
inspirandum  utraque  pleurarum  et  tela  pulmonis 
reticulata  propria  extenduntur. 

Dolor  pleuritide  quam  peripneumonia  tor¬ 
tis  acutior  est,  eo,  quod  pleura  costis  proxima 
nervis  saturior  est  quam  altera  et  ipse  pulmo ; 
ideoque  inflammata  sensu  acutiori  praedita  est. 

Dolor  non  premente  manu  ingravescit, 
quod  costae  et  musculi  inter  eas  positi  non  par¬ 
tes  inflammatas  opprimi  sinunt. 

Dolor  acuitur,  aegro  in  partem  dolentem 
decumbente,  quia,  corpore  ita  posito,  pulmo 
sanus  alterum  inflammatum  gravat. 

De  spirandi  difficultate. — Non  solum  ea 
actio,  qua  spiritus  trahitur  et  emittitur,  dolorem 
pulmone  inflammato  gignit,  verum  etiam  ipsa 
gravis  et  difficilis  fit  \  cavernae  enim  telae  pul¬ 
monis  reticulatae  propriae  lympha  et  cruore  in¬ 
terdum  oppletae  vesiculas  spiritales  aere  probe 
distendi  non  sinunt.  Hinc  quoque  peripneumo¬ 
nia  plus  quam  pleuritis  spiritum  gravat. 

De  tussi. — Causae  tussis  duplicis  sunt  gene¬ 
ris  ;  scilicet,  irritamenta  aut  membranae  intimae 
canalium  animae  aut  musculis,  qui  inter  tussien¬ 
dum  moliuntur,  (maximeque  septo  transverso,) 
admota.  Pneumonicis ,  inter  initia  tussis  aere 

accepto  membranam  jam  dictam,  pituita  defi¬ 
ciente,  sicciorem  ideoque  irritabiliorem  exaspe¬ 
rante,  nascitur.  Hinc  tussis  principio  sputi  ex¬ 
pers  est :  malis  inveteratis,  tussis  pituitae,  lati¬ 
ci  tenui,  cruori  aut  puri,  istam  membranam  irri¬ 
tanti  debetur ;  et  exinde  aliquid  horum  ex¬ 
screat. 


DE  PROGNOSI. 

Cui  notae  hujus  inflammationis  resolutione  et 
membranis  cohaerentibus  finitae  contingunt,  is 
in  spe  bona  habendus.  Si  quem  vero  signa  hu* 
jus  morbi  ultra  dies  quatuordecim  implicare 
perstent,  nec  idoneis  medicinae  auxiliis  minis¬ 
tratis  sedentur,  scire  licet,  ei  gravissimam  in¬ 
flammationem  subesse,  nec  non  eventum  insta¬ 
re  infelicem  judicandum  esse.  Si  inter  principia 
dolor  minus  uni  sedi  inhaereat,  lenior  simul ; 
si  ore  et  animae  meatu  madidis,  pituita  multa 
extussiatur,  nec  sitis  cruciet ;  sique  inter  haec 

spiritus  haud  multum  gravetur,  inflammatio  mi¬ 
tior  et  metus  expers  existimanda. 

Quod  si  typhus  cum  proposito  morbo  socie¬ 
tur  ;  sive  vires  senio  aliundeve  fractae  efficiant, 
ut  potius  peripneumonia  notha  quam  ipso,  pneu¬ 
monia  urgeat,  istum  aegrum  valde  periclitari 
constat.  Cui  struma  infecto,  gracili,  adoles¬ 
centi,  pectore  angusto  instructo,  pulmo  inflam¬ 
matur,  is  ne  in  phthisin  pulmonalem  incidat,  me¬ 
tuendum.  Si  inclinatis  malis  nec  lapsis  viribus 
sanguis  ex  imi  intestini  venis  aut  ex  naribus 
profluat,  sudorve  aut  alvus  cita  accedat ;  sive 
homo  multum  pituitae  vel  cruentae  ex  facili 
exspuat ;  sive  urina  excernatur  copiosa  et  cras¬ 
sa,  nosse  juvat  valetudinem  secundam  esse  re¬ 
dituram. 


DE  RATIONE  MEDENDI. 

i 

Unum  consilium  exequendum  hujus  morbi 
curationem  amplectitur :  hoc  vero  est  inflam- 

Hiationem  quam  primum  debellare.  Hunc  in 
finem  oportebit  venas  quam  citissime  nec  parce 
vacuefacere,  cutem  summam  parti  dolenti  proxi¬ 
mam  exulcerare,  alvum  purgare,  sputum  et  su¬ 
dorem  movere,  aliisque  uti  sedando  accommo¬ 
datis.  De  quorum  singulis  quam  brevissime 
disputandum. 

De  sanguinis  missione. — Vena  brachii  inci¬ 
sa,  hiatuque  amplissimo  facto,  sanguinis  unciae 
xvi,  xx,  xxv,  ampliusve  aut  minus,  prout  ratio 
virium,  aetatis,  sexus,  corporis  indoles  et  signa 
postulent,  eliciendae  sunt  :  idemque  iterum 
saepiusve  fieri  oporteat  necne,  perspectis  sig¬ 
nis  judicamus.  Jam  satis  sanguinis  effluxisse 
constat,  si  homini  citra  dolorem  exasperatum 
inspirare  liceat ;  si  arteriae  mollius  et  tardius, 
nec  simul  admodum  imbecilliter,  se  attollere 
et  submittere  incipiant,  sique,  spiritu  expedi¬ 
tiori,  aeger  pituitam  sine  gravi  molimine  ex¬ 
screare  coepit.  Sanguis  non  impune  postea 
mittitur,  quam  notae  jam  propositae  prodierint. 
Illud  quoque  memoria  dignissimum  opinor, 
certos  esse  fines,  quos  ultra  hoc  auxilii  genus 
vires  eo  solvit,  ut  nulla  arte  opeve  novari  pos* 

sint.  Porro,  sanguinis  copiam  exiguam  celerri¬ 
me  eductam  plus  operae  conferre  ad  inflamma¬ 
tionem  subigendam,  quam  duplo  triplove  am¬ 
pliorem  tardius  elicitam ;  neque  tamen  exin¬ 
de  vires  labefactari.  Hujus  rei  documento  sit 
animae  defectio,  longe  frequentius  illinc  quam 
hinc  oriunda.  Nullus  sane  dubito,  quin  pulmonis 
inflammatio  venis  minus  vacuefactis,  quam  apud 
hodiernos  medicos,  cedere  possit,  si  hiatus  scal¬ 
pello  factus  patentior  sanguinem  citius  effunde¬ 
ret.  Non  licet  sanguinis  missi  naturae  inniti,  quo 
intelligamus  recte  an  secus  venas  depleverimus, 
iterumve  necne  id  fieri  deceat :  tunica  enim  co¬ 
rio  similis,  quae  sanguinem  obducere  solet,  nulla 
certa  regitur  lege.  Denique,  certissima  docu¬ 
menta  sanguinis  jam  nimii  detracti  sunt  spi¬ 
randi  difficultas  exacerbata,  notis  simul  inflam¬ 
mationis  fugatis,  sputum  perdifficile,  et  aqua 
pedum  intercus  :  quas  pessimas  notas  sequitur, 
ut  hydrops  pectoris  aut  profusio  humoris  in  ve¬ 
siculas  spiritales  lethum  homini  adsciscat.  Haec- 
ce  visum  est  de  eo  potenti  remedio  disserere ; 
quippe  quo  omnium  praecipuo  freti  pneumonia 

aegris  succurrere  soleamus.  Si  signa  venam 
brachii  iterum  secari  non  permittant,  dolor  au¬ 
tem  saevire  haud  desinat,  opus  erit  cucurbitu¬ 
las  cum  ferramentis,  aut  hirudines  proxime  par¬ 
tem  dolentem  imponere. 

De  exulcerantibus. — Venis  jam  satis  deple¬ 
tis,  summa  cutis  circa  os  pectoris  partemve  do¬ 
lentem  emplastro  meloes  vesicatorii  exulceran¬ 
da  :  quo,  humoribus  ad  exteriora  conversis,  pul¬ 
monis  vasa  intenta  exonerentur.  At  vero  expec- 
tandum  est,  dum  alia  remedia  inflammationem 
sedaverint.  Quod  si  typhus  adsit,  hoc  genus 
auxilii  nocebit. 

Alvus  purganda  initio  submuriate  hydrar- 
gyri  et  radice  convolvidae  jalapae  ;  deinde  sa¬ 
libus  mediis  huc  accommodatis  :  nec  audiendi, 
qui  alvum  acrius  solicitandam  pneumonia  tortis 
negant ;  pulmo  enim  satis  intestino  crasso  dis¬ 
tat,  ut  medicamina,  quae  humores  ad  hoc  diri¬ 
gant,  illius  vasa  quodammodo  vacuefaciant. 

Sputi  et  sudoris  moventibus  postea  uten¬ 
dum.  Eadem  remedia  utrumque  moliuntur  \ 
quicquid,  scilicet,  cutis  halitum  elicit,  simul  fa- 

cit  ut  intima  canalium  animae  membrana  plus 
laticis  excernat.  Vini  igitur  tartratis  antimonii 
guttae  xx  aut  xxv  sumendae,  aqua  acetatis  am- 
moniae  vel  pauxillum  aceti  scillae  maritimae. 
Inhalandus  porro  vapor  aqua  fervida  ortus  : 
acriora  vero  e  sputi  moventibus  evitari  debe¬ 
bunt.  Multum  proderit  pedes  et  crura  aqua  te¬ 
pida  vesperi  lavare  ;  exinde  enim  sanguine  deor¬ 
sum  lato  pulmo  liberatur,  genus  nervosum  mul¬ 
cetur,  et  somnus  conciliatur.  Praeter  jam  pro¬ 
posita,  tussis  molestior  potu  quovis  glutinoso, 
veluti  aqua,  ex  qua  althaeae  officinalis  radix  de¬ 
cocta  fuit,  sedabitur.  Opium  parum  tuto  da¬ 
tur,  nisi  jam  inclinata  inflammatione,  et  prae¬ 
parata  ex  antimonio  semper  ei  accedere  oportet. 
Si  non  licet  amplius  deplere,  ob  corporis  ratio¬ 
nem  aliasve  causas  ;  tamen  arteriae  concitatae, 
dolor  et  spirandi  difficultas  inflammationem 
nondum  subactam  arguunt,  foliis  digitalis  pur¬ 
pureae  uti  opus  erit.  Omnia,  denique,  quae  vo¬ 
ces  istae  “  Regimen  Antiphlogisticum”  com¬ 
plectuntur,  summa  ope  ministranda,  quo  pul¬ 
monis  inflammatio  resolvatur. 


FINIS. 


